
РЕШЕНИЕ № 3 от 27 юли 2016 година
за предварително съгласуване за промяна на предназначението на поземлени имоти в горски територии – общинска публична собственост
На основание чл. 73, ал. 1, т. 1, чл. 75, ал. 1, т. 2 и ал. 3 от Закона за горите и постъпило в Регионална дирекция по горите - София с регистрационен индекс рег. индекс РДГ14-3821/28.03.2016 г., допълнено с рег. индекс РДГ14-3822/28.03.2016 г., РДГ14-5681/11.05.2016 г. и РДГ14-8007/07.07.2016 г., искане за предварително съгласуване за промяна на предназначението на поземлени имоти в горски територии 
от ОБЩИНА СЛИВНИЦА, със седалище и адрес на управление гр. Сливница 2200, пл. „Съединение” № 1,

с инвестиционно предложение: „Закриване и рекултивация на съществуващо общинско депо за твърди битови отпадъци на територията на Община Сливница”,

относно: поземлени имоти в горска територия – общинска публична  собственост, а именно: 

· номер 000331 в землището на с. Алдомировци с ЕКАТТЕ 00223, Община Сливница, собственост на Община Сливница, с площ 14,030 дка, с начин на трайно ползване – горскостопанска територия, общинска публична собственост. Имотът попада в подотдел: 160 „4” – поляна, в местност „Козяк” при граници и съседи: 000362 – кариера-чакъл на Община Сливница, 260012 – горскостопанска територия на Община Сливница, 260020 – кариера-чакъл на Община Сливница. Имотът е образуван от имот № 000204;

· номер 260012 в землището на с. Алдомировци с ЕКАТТЕ 00223, Община Сливница, собственост на Община Сливница, с площ 3,511 дка, с начин на трайно ползване – горскостопанска територия, общинска публична собственост. Имотът попада в подотдел: 160 „4” – поляна, в местност „Ранкино бърдо” при граници и съседи: 260018 – иглолистна гора на МЗГ-ДЛ, 260021 – кариера-чакъл на Община Сливница, 260020 – кариера-чакъл на Община Сливница, 000331 – горскостопанска територия на Община Сливница, 000362 – кариера-чакъл на Община Сливница, 000143 – горски път на МЗГ-ДЛ. Имотът е образуван от имот № 260006. 

Комисията реши: 
1. Съгласува искането за предварително съгласуване промяната на предназначение на поземлените имоти в горска територия – общинска публична собственост, с площ 17,541 дка (седемнадесет декара петстотин четиридесет и един кв.м) в полза на Община Сливница, за обект „Закриване и рекултивация на съществуващо общинско депо за твърди битови отпадъци на територията на Община Сливница”. 
М о т и в и:
        
Представени са скици на поземлените имоти, както следва:


- Скица № К03958/19.04.2016 г. и партида от регистъра на земеделски земи, гори и земи в ГТ на имот номер 000331 в землището на с. Алдомировци с ЕКАТТЕ 00223, Община Сливница, собственост на Община Сливница, с площ 14,030 дка, с начин на трайно ползване – горскостопанска територия, общинска публична собственост. Имотът попада в подотдел: 160 „4” – поляна, в местност „Козяк” при граници и съседи: 000362 – кариера-чакъл на Община Сливница, 260012 – горскостопанска територия на Община Сливница, 260020 – кариера-чакъл на Община Сливница. Имотът е образуван от имот № 000204;

- Скица № К03959/19.04.2016 г. и партида от регистъра на земеделски земи, гори и земи в ГТ на имот номер 260012 в землището на с. Алдомировци с ЕКАТТЕ 00223, Община Сливница, собственост на Община Сливница, с площ 3,511 дка, с начин на трайно ползване – горскостопанска територия, общинска публична собственост. Имотът попада в подотдел: 160 „4” – поляна, в местност „Ранкино бърдо” при граници и съседи: 260018 – иглолистна гора на МЗГ-ДЛ, 260021 – кариера-чакъл на Община Сливница, 260020 – кариера-чакъл на Община Сливница, 000331 – горскостопанска територия на Община Сливница, 000362 – кариера-чакъл на Община Сливница, 000143 – горски път на МЗГ-ДЛ. Имотът е образуван от имот № 260006;


Имотите са публична общинска собственост, съгласно Акт за публична общинска собственост № 1385 от 07.03.2016 г. на поземлен имот с номер 260012, в землището на с. Алдомировци, Община Сливница, вписан в Служба по вписвания – гр. Сливница с вх. рег. № 643 от 22.03.2016 г., акт № 82, том 3, дело 492/16 и Акт за публична общинска собственост № 1386 от 07.03.2016 г. на поземлен имот с номер 000331, в землището на с. Алдомировци, Община Сливница, вписан в Служба по вписвания – гр. Сливница с вх. рег. № 644 от 22.03.2016 г., акт № 83, том 3, дело 493/16.


С Решение на Общински съвет при Община Сливница № 167 от 22.12.2014 г. е одобрено изработване на задание за проектиране по чл. 125 от Закона за устройство на територията и проект за Подробен устройствен план – план за застрояване (ПУП-ПЗ) за обект „Рекултивация и възстановяване на нарушена територия”.


С Решение на Общински съвет при Община Сливница № 122 от 29.06.2016 г. е актуализирана Програмата за управление и разпореждане с общинска собственост за 2016 г.


С Решение на Общински съвет при Община Сливница № 126 от 29.06.2016 г. е дадено съгласие за промяна на предназначението на поземлени имоти в горски територии с номера 000331 и 260012, находящи се в землището на с. Алдомировци с ЕКАТТЕ 00223, Община Сливница, с площ 17,541 дка, за обект „Закриване и рекултивация на съществуващо общинско депо за твърди битови отпадъци на територията на Община Сливница”.

Представен е Специализиран Подробен устройствен план – план за застрояване (ПУП-ПЗ) – обяснителна записка и графична част.

Имотите не попадат под разпоредбите на чл. 27, ал. 2 и ал. 3 от Закона за горите и не попадат в хипотезата на чл. 73, ал. 2 от ЗГ. Инвестиционното намерение няма да повлия върху функционалното предназначение на териториите, предвид площта, характера на инвестиционното намерение и терена. 


Към момента имотите не подлежат на прекатегоризиране. Имотите не са отдадени под наем или аренда, няма подадени други заявления за извършване на процедури. 


Не се засягат горски пътища, прокари, разсадникови площи, оградени ловни площи. Няма опасност от пораждане на ерозионни процеси, няма да бъдат нанесени вреди върху изворни и подземни реки или да бъдат нарушени вододайни и водоохранни функции. Няма наличие на сгради в имота. 


Инвестиционното намерение не застрашава и не възпрепятства изпълнението на функциите на съседните имоти.

2. Заявление за промяна на предназначението се подава по реда на чл. 77 ал.1, т. 1-5 от Закона за горите. Всяко приложение към заявлението трябва да представлява официален документ, издаден от длъжностно лице в кръга на службата му по установените форми и ред.
3. За административните услуги „Разглеждане на заявление за промяна на предназначението на поземлени имоти в горски територии”, извършвани от Изпълнителна агенция по горите, нейните структури и специализирани териториални звена, се заплаща такса от 100 /сто/ лева и „За издаване на други писмени документи” се заплаща такса от 5 /пет/ лева, съгласно Постановление № 41/22.02.2013 г. на Министерски съвет.
4. Настоящето решение може да се обжалва по реда на Административнопроцесуалния кодекс, пред комисията по чл. 74, ал. 2, т. 2 от Закона за горите (обн. ДВ бр. 19/2011г) в ИАГ или пред съответния административен съд, чрез Регионална дирекция по горите в 14-дневен срок от съобщаването му.
ПРЕДСЕДАТЕЛ НА КОМИСИЯТА:

ИНЖ. МАРТИН ИВАНОВ

